Писмо члана штаба горске гарде упућено Дражи Михајловићу
``Драги и много поштовани Чика Дражо,                      

Пре свега извините ме што Вам морам овако да пишем, али као Србин и национални борац од првих дана са Вама за спас српског народа, морам и сматрам за дужност да Вам ово напишем. Реч је о Горској Гарди, и Г. Калабићу.

  — Вар(ошицу) Страгаре упалили су зато што су од првог до последњег били сви пијани. То је било прво дело Калабића, чим је ступио на тло своје територије. А сад због њихова пи-јанчења, и лудих глава испашта јадан напаћени српски народ. Сваки дан кулуче обадва среза, и ништа немогу да учине опет. Сто је најгоре исекоше сву државну, Манастирску и општинску шуму Рудника. Народ кука и плаче, вапије за помоћ.

  — Од целокупног бр. стања које су поклали 50% су невине жртве. Знам да подносе извештај да су поклани као кривци.

  — Народ када чује да четници долазе у село, више се плаше него када долазе Немци, Бугари, Арнаути и свака друга вера. Јер они сви када долазе ако треба неко да се тера или убије они отерају или убију, али ови пребију да после три дана мора дотична особа да умре. Навешћу Вам само један случај, а таквих случајева има доста. Калабић лично пребио је у с. Љубичевац три човека и једну девојку који су после четири дана помрли. Нису били у ствари криви ништа. Знам да ће Вам поднети извештај да су -у ствари криви. Даклем то историја чове-чанства није запамтила. Народ се чуди чија је то војска и за кога Калабић ради, кад су ти људи од памтивека националисти.

  — Од свих официра, подофицира, каплара, и редова незна се ко је већа бекрија, наравно да Интендант Буца4 предњачи. А од блуднира Медић,5 Ера,6 и Жика Павловић. Само што Ера вата на ларму и Он то све анулира када је у питању Он. Наиме готово сваки официр Горске Гарде довео је по једну швалерку на свој рејон и каже да му је вереница. Сад на све ово можете да појмите шта каже народ.

  — Калабић, лично ниједан оброк не једе без печења.

  — Воде борбу са партизанима они им се увек извуку, они после зађу по селима и покољу онај невини народ, и подносе извештај како су у борби нанели губитке партизанима. Стварно да северни део орашачког среза имају доста присталица за партизане, али грешни народ није крив што наши нису хтели да раде. Ево јужни део орашачког среза гдје је радио онај под-наредник Пећанчев војвода, савршени су људи. То је околина Страгара, и они га запалише тако да сад и ово све навија за партизане, според овакве тактике рада.

Могу само Вам рећи то да народ псује мајку Краљу, Вама — Дражи и свима редом, кажу кад је оваква Гарда каква је та друга војска. И подвлачим Вам да је народ јако огорчен, и немам израза како да се изразим колико народ вапије за помоћ.

  — О томе свему требао би да Вас пуковник Симић извести, али о Њему би се имало писати доста.

  — Кажем Вам да је ово све цела истина, и да није лаж и интригирање. Ја сам официр у Калабића штабу мени је ври) добро, али немогу да гледам да се пати грешни српски народ. У осталом питајте све Калабићеве суседне Команданте Корпуса, исто ће Вам ово рећи. Ја Вас Драги Чика Дражо разумем где се и у каквој ситуацији налазите, али ипак предузмите какве било мере. Јер овакав рад Калабића, већа је пропаганда за партизане, него што је и они сами имају, треба да ме разумете.

3. новембра 1943.

Извор 
 Писмо члана штаба горске гарде упућено Дражи Михајловићу

Четнички документи из Другог светског рата
Писма